కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Virat Kohli కెప్టెన్‌గా ఐపీఎల్ రికార్డ్‌ల్లో ఉండవ్..! : గంభీర్
‘ఐపీఎల్‌లో విరాట్ కోహ్లీ వ్యూహాత్మక కెప్టెన్ కాదు. టోర్నీలో అతను ఒక్కసారి కూడా జట్టుని విజేతగా నిలపలేకపోయాడు. కాబట్టి.. టైటిల్ గెలవని అతను ఓ బ్యాట్స్‌మెన్‌గా అంతిమంగా రికార్డుల్లో ఉంటాడు తప్ప.. కెప్టెన్‌గా కాదు. -గంభీర్
Samayam Telugu | Updated:
Mar 19, 2019, 01:24PM IST
Virat Kohli కెప్టెన్‌గా ఐపీఎల్ రికార్డ్‌ల్లో ఉండవ్..! : గంభీర్
హైలైట్స్
విరాట్ కోహ్లీపై నోరుజారిన మాజీ ఓపెనర్ గౌతమ్ గంభీర్
కోహ్లీకి అందని ద్రాక్షగా మిగిలిపోయిన ఐపీఎల్ టైటిల్
2013లో రాయల్ ఛాలెంజర్స్ బెంగళూరు టీమ్ పగ్గాలు కోహ్లీ చేతికి
కోల్‌కతా నైట్‌రైడర్స్‌కి రెండుసార్లు టైటిల్ అందించిన గంభీర్
భారత కెప్టెన్ విరాట్ కోహ్లీ, మాజీ ఓపెనర్ గౌతమ్ గంభీర్ మధ్య గొడవ క్రికెట్ అభిమానులకి సుపరిచితమే. ఐపీఎల్ 2013 సీజన్‌లో భాగంగా కోల్‌కతా నైట్‌రైడర్స్‌, రాయల్ ఛాలెంజర్స్ బెంగళూరు మధ్య జరిగిన మ్యాచ్‌లో విరాట్ కోహ్లీ ఔటవగా.. గౌతమ్ గంభీర్‌ అతిగా సంబరాలు చేసుకుంటూ నోరుజారాడు. దీంతో.. కోహ్లీ కూడా ఘాటుగా బదులివ్వడంతో.. గంభీర్‌ అతడ్ని కొట్టేసేలా మీదకి దూసుకెళ్లాడు. కానీ.. అప్పటికే అక్కడికి చేరుకున్న సహచరులు ఇద్దరినీ విడదీశారు. అయితే.. ఇప్పటికీ ఈ ఇద్దరి మధ్య సయోధ్య కదరలేదు. ఆ ఘటన తర్వాత.. టీమిండియాకి దూరమైన గంభీర్.. మధ్యలో రెండు మూడు సార్లు మళ్లీ జట్టులోకి వచ్చినా.. నిలకడగా రాణించలేక.. గత ఏడాది రిటైర్మెంట్ ప్రకటించేశాడు.
ఐపీఎల్‌ 2019 సీజన్ మార్చి 23 నుంచి మొదలుకానుండగా.. తాజాగా టోర్నీ గురించి మాట్లాడిన గంభీర్.. పరోక్షంగా విరాట్ కోహ్లీ కెప్టెన్సీ ఎండగట్టాడు. టోర్నీలో ఇప్పటికే 11 సీజన్లు ముగియగా.. రాయల్ ఛాలెంజర్స్ బెంగళూరు టీమ్ ఒక్కసారి కూడా టైటిల్‌ను గెలవలేకపోగా.. 2013లో ఆర్సీబీ కెప్టెన్సీ బాధ్యతలు అందుకున్న కోహ్లీకి టైటిల్‌ అందని ద్రాక్షగా మిగిలిపోయింది. మరోవైపు మహేంద్రసింగ్ ధోనీ (చెన్నై సూపర్ కింగ్స్), రోహిత్ శర్మ (ముంబయి ఇండియన్స్) ఇప్పటికే మూడేసి సార్లు టైటిల్‌ను ముద్దాడగా.. కోల్‌కతా నైట్‌రైడర్స్‌ జట్టుని కెప్టెన్‌గా గంభీర్ కూడా రెండుసార్లు విజేతగా నిలిపాడు. కానీ.. బ్యాటింగ్‌లో రాణిస్తున్న కోహ్లీ.. కెప్టెన్‌గా మాత్రం జట్టుని నడిపించలేకున్నాడు.
‘ఐపీఎల్‌లో విరాట్ కోహ్లీ వ్యూహాత్మక కెప్టెన్ కాదు. టోర్నీలో అతను ఒక్కసారి కూడా జట్టుని విజేతగా నిలపలేకపోయాడు. కాబట్టి.. టైటిల్ గెలవని అతను ఓ బ్యాట్స్‌మెన్‌గా అంతిమంగా రికార్డుల్లో ఉంటాడు తప్ప.. కెప్టెన్‌గా కాదు. ఐపీఎల్‌లో ఇప్పటికే మూడు సార్లు టైటిల్ గెలిచిన ఆటగాళ్లు (ధోని, రోహిత్) ఉన్నారు. వారితో పోలిస్తే.. కోహ్లీ ఇంకా చాలా దూరంలో ఉన్నాడు. అయినా.. టైటిల్‌ గెలవని కెప్టెన్‌ని రాయల్ ఛాలెంజర్స్ బెంగళూరు ఫ్రాంఛైజీ ఇన్నేళ్లు కొనసాగిస్తుంటే.. కోహ్లీ కచ్చితంగా వారికి థ్యాంక్స్ చెప్పుకోవాలి’ అని గంభీర్ వ్యాఖ్యానించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.